Նրանք ակնհայտ օրինակներն են այն բանի, թե ինչպես է «հում» մի տարածքում, «խամ» տեղում ձեւավորվում իշխանական նմանատիպ կառուցվածքը, որի հիմքերում, իհարկե, կա նաեւ Սովետի իրականության մեջ մեր գոյատեւման ձեւն ու դրանից առաջ ունեցած ազգային գոյատեւման օրինակները։ Անկախությունը, փաստորեն, բերեց այս կառուցվածքին, որը հաստատվեց երեք նախագահների անմիջական մասնակցությամբ։ Այլ կերպ ասած՝ այս երեք նախագահներով կոնկրետ արտահայտվել է միակենտրոն, «միագագաթանի» իշխանական համակարգը։